Ramuntcho (1959ko filma)

Ramuntcho 1959ko Pierre Schoendoerffer frantziar zinema zuzendariaren amodiozko film dramatikoa da, Pierre Lotiren izen bereko eleberrian oinarrituta.

Ez da Pierre Lotiren eleberriari buruz egindako pelikula bakarra. Lehenago, 1919an, Jacques de Baroncellik eta, 1938an, René Barberisek, frantziar zinemagileek, izen eta gai bereko pelikulak ekoitzi zituzten. 1919koari buruz, hauxe esaten du Antxon Ezeizak Euskal Herria Errealitate eta Egitasmo obran, «Euskal Zinearen historia» artikuluan: «Bestalde, ez da ahaztu behar urte haietan (zinema mutuaren urteei erreferentzia eginez) frantziar zinemagileak Iparraldean filmatzen hasi zirela, hala nola Ramuntcho (Lotiren eleberriaren egokitzapen saileko lehena, alegia)  eta beste film batzuk egin zutenak»Euskal Herria Errealitate eta Egitasmo. «Euskal Zinearen Historia» Antxon Ezeiza, 356. or. ISBN 8472401367 .

 Sinopsia 

Ramuntcho mugalariak Gracieuse ezkondu nahi du, baina honen ama aurka du. Ramuntcho gipuzkoarra da, eta soldadutza Espainian zein Frantzian egin lezake; Gracieusek Frantzian egiteko eskatzen dio, eta halaxe erantzuten dio Ramuntchok: «Berdin zait espainiar zein frantziar soldadu izatea [...] euskalduna naiz zu bezala, beste guztiak bezala, gainerakoa ez zait axola»Ramuncho, Pierre Loti, Espasa Calpe Argentina S.A, Austral Bilduma, Buenos Aires (1954) 65. or.. Indotxinako Gerran zerbitzu militarra egin ostean, jaioterrira itzuli, baina Gracieuse komentu batera sartu dela jakingo du.

 Aktoreak 

 Mijanou Bardot : Gracieuse Detcharry
 Albert Dinan : Baptistin
 Marie Glory : Franchita
 Gaby Morlay : Dolorès
 François Guérin : Ramuntcho
 Evelyne Ker : Pantchika
 Roger Hanin : Itchoa
 Moustache : Salaberry
 Colette Régis
 Simone Vannier
 Georges Géret
 Jean Lartéguy : apaiza

 Erreferentziak 

 Kanpo estekak 

Kategoria:Frantziako film dramatikoak
Kategoria:Amodiozko drama filmak
Kategoria:Drama-komedia filmak
Kategoria:Ipar Euskal Herrian girotutako filmak
Kategoria:Eleberrietan oinarritutako filmak